
REFERAT DE APROBARE
la proiectul de hotărâre privind aprobarea Protocolului de finanțare încheiat între U.A.T. - Județul Buzău și UAT –Comuna Pârscov în vederea implementării și derulării Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism pentru perioada 2024-2027, conform Hotărârii Guvernului nr. 1137/2023



Prin Hotărârea Consiliului Local al comunei Pârscov nr. 8 / 2024 s-a aprobat initierea demersurilor de actualizare a PUG UAT Comuna Pârscov , judetul Buzău si a PLU aferent  .
În baza art.6 alin.(4) din Hotărârea Guvernului nr.1137/2023, U.A.T. - Județul Buzău, în calitate de beneficiar intermediar, a încheiat cu Ministerul Dezvoltării, Lucrărilor Publice şi Administraţiei Contractul de finanţare nr. 106072/24.05.2024/M.D.L.P.A., înregistrat la Consiliul Județean Buzău sub nr.9798/12.06.2024 cu privire la alocarea finanțării de la bugetul de stat a sumei totale de 20.860.636,20 lei pentru elaborarea şi/sau actualizarea planurilor urbanistice generale ale localităţilor şi a regulamentelor locale de urbanism în perioada 2024-2027, pentru 47 de UAT-uri din județul Buzău.
Conform Contractului de finanţare nr.106091/24.05.2024/MDLPA și nr.9798/12.06.2024/CJBz, UAT- Comuna Pârscov are aprobată pentru finanțare suma de 360000 lei.
Pentru decontarea lucrărilor este necesară încheierea unui Protocol de finanțare între UAT – Județul Buzău, prin Consiliul Județean Buzău și beneficiarii finali, conform art.6, alin.(6) din Hotărârea Guvernului nr. 1137/2023. Valabilitatea Protocolului începe la data semnării acestuia de către ambele părți până la 31.12.2027, termen în care se va realiza elaborarea/actualizarea planurilor urbanistice generale ale localităților și a regulamentelor locale de urbanism, cu posibilitatea prelungirii cu maxim 2 ani fără a depăși data de 31.12.2029, conform art.5 alin.(5.1) și alin. (5.2) din Contractul de finanțare încheiat între MDLPA si Consiliul Județean Buzău.
În acest sens, Consiliul Județean Buzău a aprobat, prin Hotărârea nr. 144/28.06.2024, modelul Protocolului de finanțare care se va încheia între UAT – Județul Buzău, prin Consiliul Județean Buzău – în calitate de beneficiar intermediar și UAT –Comuna Pârscov ,  în calitate de beneficiar final.
Având în vedere cele prezentate am inițiat , in regim de urgenta acest proiect de hotărâre pe care îl supun dezbaterii și adoptării Consiliului Local al comunei Pârscov .
PRIMAR,
Daniel MIHAI

